Mark Ujakpor

Mark Ujakpor (født 18. januar 1987) er en spansk friidrettsutøver som konkurrerer i sprint.

 Karriere 
Ujakpor deltok på 400 meter ved European Athletics Indoor Cup i Moskva i februar 2008, der han kom på 3.-plass i sitt heat, og tiden 47,44 ble sjette beste tid i konkurransen.European Athletics – 4th European Athletics Indoor Cup, besøkt 8. mai 2012. I mars samme år deltok han også ved innendørs-VM i Valencia, men ble slått ut i innledningsheatet. 

Ved EM i friidrett innendørs 2009 ble han også slått ut i kvalifiseringsheatet, og ved Lag-EM i friidrett 2009 i Leiria løp han på 46,79, som var 11. beste tid av de 12 som stilte til start på 400 meter. I Leiria stilte Spania også lag på 4 x 400 meter stafett (Mark Ujakpor, Santiago Ezquerro, Aitor Martín og Marc Orozco), men laget fikk 10. beste tid av de 12 lagene som deltok.European Athletics – 1st SPAR European Team Championships, besøkt 8. mai 2012. Ved Middelhavslekene 2009 hant han gull på 4 x 400 meter, sammen Aitor Martín Esteban, Santiago Ezquerro Cordón og Marc Orozco Torres. 

I 2010 deltok han ved EM i friidrett i Barcelona. Han kom på sjetteplass i sitt innledningsheat, og nådde ikke semifinalen. Det spanske laget kom på 7.-plass i sitt innledningsheat på 4 x 400 meter stafett, og gikk ikke videre til finalen.European Athletics – 20th European Athletic Championships, besøkt 8. mai 2012. 

Ved EM i friidrett innendørs 2011 i Paris i mars nådde han semifinalen, etter 47,31 og tredjeplass i sitt kvalifiseringsheat. I semifinalen løp han på 47,82, og kom på femteplass i sitt heat, og nådde ikke finalen.European Athletics – 31th European Athletic Indoor Championships, besøkt 8. mai 2012. I juni deltok han Lag-EM i friidrett 2011 (Super League) i Stockholm, der han kom på 8.-plass på 400 meter, og Spania kom også på 8.-plass på 4 x 400 meter.European Athletics – 3rd SPAR European Team Championships, besøkt 8. mai 2012. 

Ved VM i friidrett innendørs 2012 deltok han på det spanske laget som kom på femteplass 4 x 400 meter stafett. De andre løperne på det spanske laget var David Testa, Samuel García og Xavier Carrión. 

 Referanser 

 Eksterne lenker 

  Profil hos European Athletics

Kategori:Spanske sprintere
Kategori:Deltakere for Spania under VM i friidrett 2019
Kategori:Deltakere for Spania under EM i friidrett 2018